S-1941/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 10. desember 2007 á hendur S-kk-þgf E-kk-þgf O-kk-þgf, [ - ], Drápuhlíð 21, Reykjavík, fyrir eftirtalin brot framin í Reykjavík á árinu 2007:

I.

Fíkniefnalagabrot:

1. Að kvöldi fimmtudagsins 25. janúar við Efstasund 66 haft í vörslum sínum 0,97 g af amfetamíni og 0,99 g af hassi, sem lögregla fann við leit á ákærða.

2. Að kvöldi föstudagsins 6. júlí við Fákafen 11 haft í vörslum sínum 1,35 g af amfetamíni og 0,80 g af hassi, sem ákærði afhenti lögreglu við leit.

Teljast brot þessi varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á hassi, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Þjófnað, með því að hafa aðfaranótt laugardagsins 7. júlí farið í heimildarleysi inn í bifreiðina MK-568 á bifreiðastæði við Hátún 6b og stolið kr. 2.000 í reiðufé.

Telst þetta varða við 244. gr. almennra hegningarlaga nr. 19/1940.

III.

Umferðarlagabrot:

1. Aðfaranótt þriðjudagsins 17. júlí ekið bifreiðinni NT-023, óhæfur til að stjórna henni örugglega vegna áhrifa ávana- og fíkniefna, frá Skipholti 55 í norður og suður Kringlumýrarbraut, þar sem lögreglan stöðvaði akstur bifreiðarinnar skammt sunnan við Háaleitisbraut.

2. Aðfaranótt laugardagsins 4. ágúst ekið bifreiðinni KN-198, óhæfur til að stjórna henni örugglega vegna áhrifa ávana- og fíkniefna, á bifreiðastæði austan við verslunina 11-11 að Skúlagötu 13, þar sem ákærði var að leggja bifreiðinni þegar lögregla stöðvaði för hans.

Teljast brot þessi varða við 1. og 2. mgr. 45. gr. a, sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

IV.

Þess er krafist að ákærði verði dæmdur til refsingar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að 2,32 g af amfetamíni og 1,79 g af hassi, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Þess er krafist að ákærði verði dæmdur til refsingar.

Ákærða krefst vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1971. Hann hefur allt frá árinu 1998 fjórum sinnum verið fundinn sekur um fíkniefnabrot og einu sinni um umferðarlagabrot en brot þessi hafa ekki áhrif á ákvörðun refsingar í máli þessu. Við ákvörðun refsingar er til þess horft að samkvæmt fyrirliggjandi matsgerðum rannsóknarstofu í lyfja- og eiturefnafræði mældist verulega mikið magn amfetamíns í blóði ákærða skv. liðum III.1 og III.2 í ákærunni. Þá er horft til þess, varðandi brot ákærða skv. II. lið ákærunnar, að um smáræði var að tefla sbr. 256. gr. almennra hegningarlaga.

Að því virtu sem hér hefur verið rakið þykir refsing ákærða hæfilega ákveðin sekt til ríkissjóðs að fjárhæð 300.000 krónur og að 20 daga fangelsi komi í stað sektarinnar verði hún ekki greidd innan fjögurra vikna frá uppkvaðningu dómsins. Þá er ákærði sviptur ökurétti í 18 mánuði frá og með uppkvaðningu dómsins.

Ákærði greiði útlagðan málskostnað 179.081 krónu.

Upptæk skulu gerð 2,32 g af amfetamíni og 1,79 g af hassi, sem lagt var hald á við rannsókn málsins.

D ó m s o r ð :

Ákærði, S-kk-nf Ö-kk-nf O-kk-nf, greiði 300.000 krónur í sekt til ríkissjóðs er greiðist innan fjögurra vikna frá uppkvaðningu dómsins en sæti ella fangelsi í 20 daga.

Ákærði er sviptur ökurétti í 18 mánuði frá og með uppkvaðningu dómsins.

Ákærði greiði útlagðan málskostnað 179.081 krónu.

Upptæk skulu gerð 2,32 g af amfetamíni og 1,79 g af hassi.

Á-kk-nf M-kk-nf